Кунта-Хьаьжиний, 1овдиний улло бевлла къона муршидаш бу, т1аьхьах1оьттина доккха эскар а ду аьлла, шега хаам бича, Шемал воьхна хьаьвзира. Цунна дагадеара Ташо-Хьаьжас шега баьхнарг: хьайна гонах т1ом ма белахь имам, нохчий- х1инцца цаьргара х1ун дер ду ца хууш ша кегийн бераш санна адамаш ду хьуна. Имам велахь шайх воцчу стагана мичча хенахь дуьхьалбовла кийча бу уьш. Шемала, хьешашца лараме хила, цхьана а х1уманна т1ехь царна дуьхьало а ма е аьлла омра дира. Т1ебаьхкиначаьрга хаийтира имам диван-ханехь ву, жимма собар дан дезар ду аьлла. Муридаша зуькар долийра. Дол-долуш чехкаделира зуькар. Диван-хан йиначара дуьйцург хезаш дацара. Чкъуг ц1ийна гонах йирзича, чоьнаш лела йолаелира. Ша х1удо ца хууш, араиккхина имам.